### Beslutning

Godkendt.

### Sagsfremstilling

## Resume og sagens baggrund

Med afsæt i de aktuelle sagsbehandlingstider for byggesager vedr. sommerhuse, enfamiliehuse og dobbelthuse har Teknik- og Miljøudvalget besluttet, at udvalget på hvert møde skal orienteres om byggesagsbehandlingen. Udvalget ønsker at kende produktionstallene for hele kalendermåneden, hvorfor de først fremlægges ved mødet. Tal og oplæg fra administrationen vedhæftes referatet.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Sagsbehandlingen på særligt sommerhuse og enfamiliehuse er udfordret af lange ventetider, selvom der over det seneste år er sket en progression, og ligger fortsat ikke tæt nok på de nationale servicemål, der fremgår af servicemålsaftalen.

På de månedlige orienteringer ved hvert udvalgsmøde vil administrationen dels fortælle om de faktiske og praktiske tiltag for at nedbringe ventetiden og dels give en status på den aktuelle situation.

På mødet i september 2024 bemærkede udvalget, at antallet af behandlede sager forventes at stige i de efterfølgende måneder for derved at kunne arbejde med bedre målopfyldelse ift. serviceniveauerne i 1. halvår 2025. Udvalget ønsker fortsat at følge området tæt.

På mødet i juni orienterede administrationen om, at de forskellige tiltag har haft en effekt, sådan at nye sager nu løses tæt på servicemålene, men der stadig pågår et arbejde med at nedbringe bunken af de gamle sager. Det er et arbejde der skrider frem, men alle gamle sager der løses påvirker statistikken. Området er optaget af, at nedbringe bunken af gamle sager og fastholde servicemålene på nye sager.

I juni måned var der inviteret til gå-hjem-møde om Byg og Miljø (BOM) og om spildevandssager, hvor målgruppen var de lokale kloakmestre. Der var kun ringe tilslutning til mødet om BOM, så det møde blev udskudt til senere. Der var stor tilslutning til mødet om spildevandssager og mødt bar præg af gode drøftelser og input til administrationen. Det påtænkes at afholde et tilsvarende møde igen, hvor der også bliver fulgt op på det første møde.

Administrationen fremlægger opgørelsen for juni og juli på mødet. Det skal bemærkes, at der kom nye regler i bygningsreglementet pr. 1. juli 2025, så juni måned er usædvanlig for så vidt angår tilgangen af nye sager.

## Økonomiske konsekvenser

Ingen.